钦定古今图书集成/明伦汇编/氏族典/第337卷 > 刘文质
## 钦定古今图书集成/明伦汇编/氏族典/第337卷 > 刘文质

按《宋史刘文质传》：“文质字士彬，保州保塞人，简穆皇
后从孙也。父审琦，虎牢关使，从讨李重进，战死。文质
幼从母入禁中，太宗授以左班殿直，迁西头供奉官，
颇亲信之。擢西京左藏库副使，徙知麟州，改麟府浊
轮砦兵马钤辖，击蕃酋万保移走之。越河破契丹，拔
黄太尉砦，徙知庆州。咸平中，清远军陷，坐逗挠夺官。”
久之，起为太子率府率、杭州驻泊都监。天禧中，知代
州，再迁内园使、知邠州。数从曹玮出战，复徙秦州钤辖，领连州刺史，再知代州，卒。子十六人，涣、沪皆知名。